# SREDNJA ŠKOLA OROSLAVJE

# UPUTE

**ZA IZRADBU I OBRANU ZAVRŠNOGA RADA**

**U ŠKOLSKOJ GODINI 2022./ 2023.**

**Trogodišnji programi**

1. Završni rad je učenikov uradak, odnosno samostalna stručna obrada izabrane teme. Izradbom i obranom završnog rada učenik :
   * pokazuje stupanj usvojenosti teorijskog i praktičnog znanja i sposobnost služenja stručnom literaturom i elektroničkim izvorima podataka,
   * dokazuje stupanj stečenih kompetencija i ishoda obrazovanja u obrazovnom profilu,
   * pokazuje kompetentnost samostalnog istraživanja i stručne obrade odabrane teme na sustavan, smislen te gramatički i pravopisno ispravan način.
2. Teme za završni rad mogu se birati iz slijedećih obrazovnih sektora po zanimanjima:

STROJARSTVO, BRODOGRADNJA I METALURGIJA

- STROJOBRAVAR

- VODOINSTALATER

- CNC operater

OSOBNE, USLUGE ZAŠTITE I DRUGE USLUGE

- FRIZER

- KOZMETIČAR

ŠUMARSTVO, PRERADA I OBRADA DRVA

- STOLAR

1. Popis ponuđenih tema po zanimanjima utvrđuje ravnatelj na prijedlog stručnih vijeća do 20. listopada 2022.

Broj tema je 50% veći od potrebnog broja.

Predložene teme objavljuju se na oglasnoj ploči i web stranici škole.

1. Rok za odabir teme završnog rada je 28. listopada 2022. godine.

Odabir se vrši prijavom kod mentora i ispunjavanjem obrasca br. 1

Mentor predaje ispunjene obrasce prijave teme u administraciju škole na urudžbiranje.

Mentor predaje popis odabranih tema i učenika predsjedniku prosudbenog odbora (za zapisnik i

urudžbiranje).

1. Nakon odabira i prijave odabrane teme za izradbu završnog rada , u razdoblju do 30. 11. 2022. učenik je dužan javiti se svom mentoru radi definiranja preciznog sadržaja i strukture završnog rada.

Mentor će objasniti učeniku što se očekuje od pojedine teme - definirati zadatak, predložiti literaturu, dati pojašnjenja, te dogovoriti termine slijedećih konzultacija (mentor te podatke upisuje u obrazac br. 2 ) i daje ga učeniku. Proučavanje stručne literature nužan je preduvjet za daljnji samostalan rad učenika.

1. Opseg i struktura završnog rada učenika razlikuje se ovisno od obrazovnog programa/zanimanja učenika.

Tema završnog rada najčešće je vezana na praktičnu nastavu i obrađuje se kao praktični rad s elaboratom. Ovisno o zanimanju za koje se učenik obrazuje, pisani dio izradbe sadrži teorijski dio stečenih stručnih znanja propisanih nastavnim planom i programom. Pored „teorije“, sadrži i tehničko-tehnološku dokumentaciju (**plan rada**) koja prati praktični rad ( kao što su skica i opis zadatka, konstrukcija, modeliranje, tehnologija izrade, redoslijed izvođenja tehnoloških-radnih operacija, potrebna sredstva i materijali, zaštita na radu i slično), a sve prema uputi i zadacima nastavnika-mentora. Pisani dio Izradbe na odabranu temu treba sadržavati **8-15 stranica teksta** i biti napisan prema uputama mentora i sa svim osnovnim sastavnicama određenim u dodatku ovih uputa.

1. U razdoblju do 12.05. 2023. učenik izrađuje završni rad pod stručnim vodstvom mentora.

Izrada praktičnog dijela i mjesto izrade ovise o programu / zanimanju učenika ( za frizere i kozmetičare u kabinetu škole, a za ostale u radionicama u kojima je obavljana praktična nastava).

1. Tijekom izradbe i pisanja rada učenik je dužan najmanje tri puta konzultirati se s mentorom koji prati rad učenika i pomaže mu savjetima, a može zahtijevati doradu, izmjenu ili dopunu završnog rada. Učenik je dužan postupati po uputama mentora, a o svemu se vodi evidencija na obrascu br. 3 koji ima učenik.

Mentor također vodi svoju evidenciju o napredovanju učenika tijekom izradbe završnog rada.

1. Učenik je dužan na vrijeme predati mentoru pisani dio izradbe završnog rada na pregled i prihvaćanje Nakon pregleda, ako prihvati pisanu izradbu rada, mentor učeniku potpisuje konzultacijski list (obrazac br. 3 ) i daje prijedlog ocjene. Ocjena izradbe je prosječna ocjena praktičnog rada i pisanog dijela izradbe.
2. Konzultacijski list (obrazac br. 3) prilaže se, tj. uvezuje na kraju završnog rada .

Rad koji nema navedeni obrazac ili ga mentor nije potpisao, neće se prihvatiti u administraciji Škole.

1. Obrazac br. 4 se prazan uvezuje u završni rad i posljednji je list u tom radu.

Tijekom same obrane povjerenstvo upisuje ocjene završnog rada i druge podatke.

1. Prema vremeniku izradbe i obrane završnog rada u ljetnom roku školske godine 2022./2023. učenik je dužan do 31.03.2023. prijaviti obranu završnog rada na **obrascu br. 5.**

Razrednici su dužni uputiti učenike kako ispuniti obrazac i dati im potrebne podatke, te odnijeti popunjene prijave u administraciju na urudžbiranje. (Prijavnice i popise tema podižu u administraciji škole.)

1. Učenik 29.05. 2023. predaje pisani dio završnog rada (original sa svim uvezanim i popunjenim obrascima) na urudžbeni zapisnik u administraciju škole. Kopiju može predati mentoru, prema dogovoru.
2. Obrani završnog rada može pristupiti učenik koji je:

- s uspjehom završio zadnju obrazovnu godinu strukovnog obrazovnog programa,

- čiji je rad mentor prihvatio i za njegovu izradbu predložio pozitivnu ocjenu.

1. Do 01.06. 2023. prosudbeni odbor rasporedit će učenike u skupine i odrediti prostorije za obranu koja traje 05.06.- 13.06. 2023., o čemu će učenici biti obaviješteni putem oglasne ploče.
2. Postupak obrane završnog rada obuhvaća:
3. Učenik mora doći pred prostoriju za obranu 30 min prije početka.
4. Predsjednik povjerenstva otvara postupak obrane.
5. Učenik prezentira svoj rad u obliku obrane – izlaže zadaću i osnovnu problematiku rada i zaključke do kojih je došao.
6. Za obranu završnog rada učenik može pripremiti prezentaciju, a izlaganje učenika traje do 10 minuta.
7. Poslije izlaganja članovi povjerenstva postavljaju pitanja učeniku , a nakon što on odgovori na sva postavljena pitanja, učenik napušta ispitnu prostoriju. Povjerenstvo za obranu razmotrit će kvalitetu završnog rada, prijedlog ocjene mentora, učenikovo izlaganje o radu i odgovore na pitanja. Na temelju tih elemenata povjerenstvo utvrđuje prijedlog :

* Ocjene izradbe
* Ocjene obrane
* Općeg uspjeha iz izradbe i obrane završnog rada

e) Obrana traje u pravilu do 30 min.

Tijekom obrane vodi se **zapisnik** ( propisani obrazac Ministarstva), a nakon što utvrdi prijedlog ocjena, povjerenstvo poziva učenika nazad u ispitnu prostoriju i upoznaje ga s prijedlogom ocjena.

Zapisnik se predaje prosudbenom odboru na sjednici.

(Isti prijedlog ocjena povjerenstvo upisuje u obrazac 4. koji se nalazi na kraju pismene izradbe).

1. Konačnu ocjenu izradbe, obrane i općeg uspjeha učenika za završni rad utvrđuje prosudbeni odbor .

- Izradba, obrana te opći uspjeh iz izradbe i obrane završnog rada ocjenjuju se ocjenama od nedovoljan (1) do odličan (5).

- Učenik koji je iz izradbe ocijenjen ocjenom nedovoljan (1) ne može pristupiti obrani, već se upućuje na ponovnu izradbu s izmijenjenom temom.

- Učenik koji je iz izradbe ocijenjen prolaznom ocjenom, a iz obrane ocjenom nedovoljan (1), na sljedećem roku ponavlja samo obranu.

- Opći uspjeh izradbe i obrane završnog rada aritmetička je sredina ocjena izradbe i obrane.

1. Učeniku koji je obranio završni rad izdaje se svjedodžba o završnom radu i to je isprava kojom se potvrđuje završetak srednjeg obrazovanja u strukovnom programu.